Zastávka viedenského typu

Zastávka viedenského typu je názov pre typ stavebného usporiadania električkovej zastávky, v ktorej nástupište je tvorené úsekom vozovky zvýšeným úplne alebo takmer úplne na úroveň chodníka.

Účelom tohto usporiadania je zvýšenie bezpečnosti dopravy a uľahčenie nástupu a výstupu. Zvýšenie vozovky má podobný účinok ako spomaľovací prah, výrazne upozorňuje vodiča motorových vozidiel na prítomnosť zastávky. Tento typ sa používa napríklad v Česku pri električkách v miestach, kde v minulosti býval nástup cez nezvýšenú vozovku, teda tam, kde nie je možné zriadiť nástupný ostrovček alebo nástupište priamo v rámci električkového pásu.

 Zdroje 

Kategória:Mestská hromadná doprava